En beruset nordmand blev natten til lørdag fanget i en silotank på en lastbil i Hirtshals.

Nordmanden var i beruset tilstand kravlet op på en parkeret lastbil og ned i den tomme tank på ladet. Her opdagede han, at han ikke selv var i stand til at komme op igen. Heldigvis for ham kom chaufføren af lastbilen senere tilbage, og hørte til sin store forbavselse den indespærrede nordmand banke på indersiden af tanken. Chaufføren kunne derpå få reddet den fulde nordmand op af tanken. Vagtchef ved Nordjyllands Politi, Per Vagn Nielsen, fortæller, at nordmanden efterfølgende blev bortvist fra området, og at han har lært en værdiful lektie, han kan tage med sig til Norge. - Han har fået sig sit livs forskrækkelse. Det var heldigt for ham, at tanken var tom og ikke fyldt med giftstoffer, " siger Per Vagn Nielsen.